Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu hyväksyi kutsun USA:n kongressin kokoukseen.
Hän puhuu siellä ääri-islamin ja Iranin vakavista uhkista.
Israel vaati, että YK:n turvallisuus- neuvosto ja pääsihteeri -
tuomitsevat Tel Avivin puukotusiskun ja palestiinalaisten lietsonnan kasvun.
Armeijan esikuntapäällikkö Gantz perui matkan Eurooppaan, -
koska jännitteet ovat kiristyneet Israelin pohjoisrajalla.
Pääministeri Netanjahu hyväksyi kutsun -
puhua USA:n kongressin yhdistetyssä kokouksessa 11. helmikuuta.
USA:n edustajainhuoneen puhemies John Boehner -
kutsui Netanjahun kongressiin. Hän aikoi pyytää tätä puhumaan -
ääri-islamin ja Iranin vakavista uhkista USA:n turvallisuudelle.
Netanjahu vierailee siellä viisi viikkoa ennen Israelin parlamenttivaaleja.
En neuvotellut Valkoisen talon kanssa. Kongressi voi tehdä päätöksen itse.
En usko loukanneeni tällä ketään.
Maailmalla on vakava uhka, -
ja presidentti tavallaan lakaisi asian eilen maton alle.
Ja se on tosiasia, että USA:ssa pitää keskustella vakavammin siitä, -
kuinka vakava ääri-islamilaisten jihadistien ja Iranin uhka on.
Netanjahu puhuu kolmatta kertaa kongressin erikoisistunnossa.
Winston Churchill on historian ainoa toinen ulkomainen johtaja, -
joka on puhunut kolme kertaa USA:n kongressissa.
Valkoinen talo oli tyytymätön siihen, kuinka vierailu järjestettiin.
Se korosti, että kansallisen johtajan vierailuprotokollaa on rikottu -
jossakin matkan varrella. Silti USA:n ulkoministeriön tiedottaja sanoi, -
että USA:n hallinto ei vastusta Netanjahun puheenvuoroa.
Tavallisesti olemme kuulleet toisen maan johtajan tulosta USA:han -
muutoin kuin edustajainhuoneen puhemieheltä, -
jolta nyt kuulimme pääministeri Netanjahun vierailusta yhteisistuntoon.
Hän on puhunut yhteisistunnossa monesti ennenkin.
Emme ole vastustaneet emmekä vastusta sitä.
Emme vielä tiedä, mistä hän aikoo puhua.
Hän ja ulkoministeri Kerry käyvät keskusteluja jatkuvasti -
monista asioista: turvallisuudesta ja jännitteistä. Ne jatkuvat varmasti.
Valkoisen talon tiedottaja sanoi toimittajille, -
jotka matkustavat Obaman kanssa Air Force Onessa, -
että protokollan mukaan toisen maan johtajan pitäisi ottaa yhteyttä -
kohdemaan johtajaan vierailuaikeista. Tällä kertaa protokollasta on poikettu.
Israel vaati, että YK:n turvallisuus- neuvosto ja pääsihteeri -
tuomitsevat Tel Avivin puukotusiskun ja palestiinalaisten lietsonnan kasvun.
Israelin YK-lähettiläs Ron Prosor korosti, -
että YK:n turvallisuus- neuvoston vaitiolo -
israelilaisiin kohdistuneen terrorismin aallon jälkeen -
antaa oikeutuksen terroristeille rahoittajineen.
USA tuomitsi iskun eilen. USA:n ulko- ministeriön tiedottaja Jen Psaki sanoi,-
ettei iskuille viattomia siviilejä vastaan ole mitään oikeutusta.
Hän toisti, että kummankin osapuolen pitää lopettaa väkivalta ja etsiä rauhaa
Myös Iso-Britannia ja Ranska tuomitsivat iskun jyrkästi.
Turvallisuusviranomaiset arvioivat, että palestiinalaisten teatteri -
saattaa muuttua tänä vuonna väkivallan keskukseksi.
Tel Avivin puukotusiskun tehnyt terroristi myönsi, -
että islamilaiset ajatukset vaikuttivat häneen.
Turvallisuusviranomaisen mukaan -
ilmapiiri-iskuiksi määriteltävät tapaukset ovat lisääntyneet.
Viranomaiset sanoivat myös, että on vaikeaa hankkia tiedustelutietoa, -
jolla estää yksittäisen terroristin iskut.
Israelin armeijan esikuntapäällikkö Gantz perui matkan Eurooppaan, -
koska jännitteet ovat kiristyneet Israelin pohjoisrajalla.
Gantzin oli tarkoitus osallistua Brysselissä -
Nato-maiden esikuntapäälliköiden kokoukseen.
Israel on nostanut valmiustilaa ja vahvistanut joukkojaan -
Libanonin ja Syyrian rajalla, koska islamistisen Hizbollahin -
pelätään kostavan Syyriaan tehdyn ilmaiskun, -
jossa kuoli Hizbollahin taistelijoita ja iranilaiskenraali.
USA on neuvonut kansalaisiaan olemaan matkustamatta -
Israelin Golanille ja Pohjois-Galileaan alueen jännitteiden takia.
USA:n lähetystö antoi lausunnon, -
että hallituksen työntekijöitä kielletään matkustamasta busseilla -
Israelissa ja palestiinalaisalueilla terrori-iskujen varalta.
Turkin pääministeri Davutoglu sanoi, että Turkin ja Israelin suhteet -
voivat parantua tai jopa palautua, jos Israelin hallitus hyväksyy -
Turkin korvausvaatimukset Mavi Marmaran tapauksesta.
Yhdeksän Tukin kansalaista tapettiin Mavi Marmaralla, -
kun laiva yritti murtaa Israelin asettaman Gazan saarron.
Saarto oli asetettu estämään aseiden ja ammusten salakuljetus Gazaan.
Davutoglu lisäsi, että Israelin pitää lakata tappamasta palestiinalaislapsia.
Hän syytti Israelia sotarikoksista palestiinalaisalueilla.
Davutoglu sanoi, ettei hän pyörrä sanojaan, -
joissa hän vertasi toisiinsa Pariisin terrori-iskuja -
ja Israelin ja islamistisen Hamasin 50 päivän sotaa Gazassa.
Jerusalemin pormestari Barkat kävi Pariisissa -
osoittamassa kunnioitusta juutalaisessa ruokakaupassa, -
jossa islamistitaistelija ampui neljä panttivankia.
Barkat laski seppelen Hyper Cacher -kaupan ulkopuolelle -
ja lausui rukouksen uhrien puolesta.
Hän osoitti pariisilaisille solidaarisuutta -
kansallista paheksuntaa aiheuttaneista iskuista.
Ei ole kyse juutalaisista ja ei-juutalaisista.
Viestini Pariisissa koskee hyviä ja pahoja ihmisiä.
Hyvät tahtovat elää yhdessä, pahat suistaa meidät raiteilta.
Samoin Jerusalemissa pyrimme kehittämään kaikkien elämänlaatua, -
muslimien, kristittyjen ja juutalaisten. Taistelemme äärimmäisyyttä vastaan.
Pääministeri Netanjahu osallistui kansainväliseen kokoontumiseen -
muiden maailman johtajien kanssa. Hän kutsui turvattomuutta kokevia -
Ranskan juutalaisia muuttamaan Israeliin. Ranskan hallinto vakuutti, -
että maan 550 000 juutalaista ovat turvassa ja olennainen osa Ranskaa.
Barkat sanoi, että juutalaisten pitäisi saada elää missä tahtovat.
Hän toivotti heidät tervetulleeksi Jerusalemiin.
Ovi Jerusalemiin ja Israeliin on auki, jos he tahtovat muuttaa Israeliin.
Tietysti he ovat tervetulleita. Autamme jokaista, joka tahtoo Jerusalemiin.
Olemme täällä kertomassa selvää viestiä: -
Juutalaisten täytyy kokea olevansa turvassa kaikkialla.
Hekin saavat elää missä tahtovat.
Israeliin muuttoa edistävä juutalaisjärjestö -
sanoi odottavansa muuttolukujen nousevan tänä vuonna -
viime vuoden 7 000:stä iskujen vuoksi.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Ajantasaista tietoa Facebook- sivullamme TV7 Israel News.
Palautetta voi lähettää sähköpostitse: israelnews@tv7.fi.
Rukoilkaa rauhaa Israelille ja Jerusalemille!
Olen Jair Pinto. Hyvää illan jatkoa, nähdään huomenna!
Suomennos: Maija Tuukkanen